Lili, a Lila Ledes laptop

Írta: Daniel Edward Blake.

A könyvről nagyvonalakban.

Ez a történet 2015 év végén, az iskola udvarán született meg fejemben.

Osztálytársaimmal együtt találtuk ki a címet, tehát a talán kicsit nyelvtörős, s szerintem rendkívül hangzatos, s vicces titulusa a történetnek úgy gondolom, nem csak az én érdemem.

A történet egy délutánon kezdődik, mikor ugyanis egy látó kislányt, kit Lilinek hívnak, elkérnek iskolájából, s elviszik őt a Media Marktba, hogy születésnapját, mely másnap következik be - s akkor lesz 9 éves-, egy jó, s a számára kedves ajándékkal ünnepeljék meg szülei.

Kap egy laptopot, melynek neve szobájában fogan meg agyában, s történetünk emberi főszereplője a Lili, a Lila Ledes laptop nevet adja a kedves ajándéknak.

A laptopot félig-meddig emberi tulajdonságokkal ruháztam fel, melyek majdan kiderülnek a történet előrehaladtával.

Először a computer legfőbb, s talán legjobb szuperképességére később derül fény Lili számára, hogy a laptoppal társalogni is tud, s így ezáltal hihetetlenül kalandos mókákat élhet át Lili, s laptopja.

Hát akkor nem is akarok tovább beszélni most, kezdjük is a történetet azzal a bizonyos nappal!

Egy polc, s hatalmas Sötétség, halk zaj.

E tudatra ébredt egy számítógép.

Fehér, s lila színe volt, apró laptop, ledes kijelzővel.

Első gondolata ez volt:

- De furcsa.

- Emberek vannak körülöttem, és valamit beszélnek, de tisztán sajnos nem értem, hogy mit.

Szegény laptopra hatalmas ijedtség jött rá, mikor felemelték dobozával együtt.

- Jaj!

- Most vajon hova visznek engem? - gondolta rémülten.

Érezte, amint egy gép előre viszi őt. Ekkor viszont valaki megfogta. Elsőre úgy tűnt, hogy egy kellemes kézbe került. Ez a kezecske apró volt, és olyan félénken szorította őt, mintha bármikor elmehetett volna.

- Hát persze! - gondolta a laptop - engem most megvásároltak, és valaki olyan emberhez kerültem, aki valószínűleg szeret engem.

Hogy megvásárolták, ezt onnan tudta, hogy mikor létrehozták őt, mint egy alap mondat, volt ez belediktálva memóriaegységébe.

Ez a laptop azért is volt különleges, mert Transformers képességekkel rendelkezett, tehát átlehetett alakítani.

Nemsokára egy furcsa valamibe került, ami gondolata szerint, nagyon nagy sebességgel vitte őt valahová. Mikor a gyors tárgy megállt, valaki bevitte őt egy csendes helyre, egy szobába, gondolta a kis gép. A számítógép alig várta, hogy kivegyék abból, amiben van, s végre látni akarta már, hol is van tulajdonképpen.

A kis készülék másrészt azért volt különleges, mivel ledes kijelzője, ami - ezt a laptopon kívül senki nem tudta-, gyártási hiba miatt, egy szemnek is megfelelt, de kijelzőként is tudott funkcionálni, tehát láthatott is vele, s bármelyik emberi szem látásélességét képes volt felülmúlni, hihetetlenül fantasztikus szuperképességével.

Érezte, hogy az a valaki, akinél most van, lerakja őt, s bontogatni kezdi eddigi védőhelyét. Mikor előkerült a kis computer, egy szőke hajú, kékszemű, aranyos kislánnyal találta szemben magát.

A lány áhítattal simogatta végig a tetejét, ami éppen most érintőképernyőn volt. Első számítógépének a Lili nevet adta, ugyanis szokásává vált, hogy ami az ő tulajdonában volt, annak nevet adott.

Lilinek volt egy tengerimalaca, akit Vörösnek hívott.

Hosszas vizsgálódás után rájött, hogy egy ledes kijelzővel rendelkezik ez a computer, és mivel fehér, és Lila színe volt, így Lili, a Lila Ledes laptop nevet adta neki.

A kislány bekapcsolta a gépet, mely egy ezredmásodperc múlva már be is töltődött, majd nézegetni kezdte, mit is tud a gép. Nagyon sok mindent tudott, egyszerűen rabul ejtette, mennyi mindent voltak képesek belerakni ebbe a kis úgymond dobozkába. A kis gépezet tudta, nagyon jó kezekben lesz, s nem pedig egyedül, hanem valaki olyannal lesz, aki szereti őt.

A laptop most döbbent csak rá. Hisz neki nevet is adtak! Méghozzá Lili, a Lila Ledes laptop nevet.

Nagyon tetszett neki ez a név, persze az is, amilyen óvatossággal használta még a computer számára névtelen kislány. Ekkor furcsa hangot hallott a kis készülék. Női hangot, valahonnan lentről.

Még hozzá az valahogy így szólhatott számára:

- Lili!

- Kérlek, gyere vacsorázni!

A gép nem pontosan értette mi is van, ellenben a lány, aki használta, töltőre rakta, nagyon jól esett a számítógépnek, finom friss árammal táplálkoznia most, mivel egy kicsit lemerült. Amikor a lány megsimogatta a laptopot, majd óvatosan lehajtotta a tetejét, és becsukta az ajtót, hogy vacsorázni menjen, furcsa gondolata támadt a computernek.

Hát persze, a gazdámnak is Lili a neve!

Ez nagyon megtetszett a gépnek, s így örömében ide-oda kezdett izegni-mozogni.

Körülbelül 10 perc múlva nyílt az ajtó, és Lili, a laptop gazdája lépett be rajta.

Odaszaladt gépéhez, és nyomban használni kezdte, először is kipróbálta az internetet, aminek nagyon örült, hogy létezik, így bárminek utánanézhetett. Ha kérdése volt, néha szüleitől, legfőképp anyukájától kérdezte meg, de most hogy az internet, ez a végtelen kis lexikon is a rendelkezésére állt, nagyon megörült neki.

Nyílt megint csak az ajtó, és egy barna hajú, fekete szemű, kedves anyuka lépett be.

- Kicsim.

- Még mindig nem mentél el fürödni?

- Mindjárt, anya! - mondta a kislány, és tovább játszott a computerrel.

- Ha elmész fürödni minél hamarabb, akkor annál többet gépezhetsz, ráadásul mivel csütörtök van, és holnap év vége lesz, megengedem, hogy 11-ig gépezhess.

- Jó! - kiáltotta a lány, s gyorsan elindult zuhanyozni.

Anyukája nevetett, s becsukta szobájának ajtaját.

Ameddig Lili fürdik, figyeljük meg egy kicsit a laptop gondolatait.

Nagyon jó hely ez, gondolta a számítógép. Szeretek itt lenni, tudom sok kaland, móka, s játék, egyben munka is vár rám. Ez a család nagyon kedves, főleg Lili, a gazdám.

Most viszont nézzük meg kicsit Lilit, ismerkedjünk meg jobban vele.

Lili egy aranyos kislány, nagyon kedves, 8 éves, szőke haja, kék szeme van. Szeret tanulni, mindig segít, amiben csak tud. Most így Liliről röviden, s nagyjából ennyit.

A kislány beszaladt szobájába, majd gyorsan felöltözött, s odaült számítógépéhez. Megismert egy játékot, aminek Barbie baba volt a neve, melyben a feladat az volt, hogy felkellett öltöztetni egy babát, és olyanra alakíthattad őt, amilyenre csak szeretted volna. Lili nagyjából 11-ig játszott vele, mikor ugyanis anyukája lépett be a szobába, s szólt kislányának, hogy lassan kapcsolja ki a gépet, s feküdjön le.

Lili egyből engedelmeskedett, de közben egy bátor terv fogant meg a fejében. Gyorsan bebújt ágyába, s majd egy 10 perc után úgy tett, mint aki mélyen alszik. Anyukája mosolyogva nézte egyetlen gyermekét, amint édesdeden alussza álmát, majd kilépett a szobából. Az ajtó becsukódása után Lili gondolkodni kezdett tervén.

- Most végrehajtsam, vagy ne? Nagyon veszélyes ez, és hát nem is tudom, mit tegyek most. Megvárom azt az időt, mikor anya elalszik, és akkor. Felkelek, odamegyek a gépemhez, és éjszaka használom, játszom vele.

- De mi történik akkor, ha anya benyit? Mit csináljak akkor?

- Megvan, - mosolyodott el a gyermek.

Kicsi termete miatt nehezen kivitelezhette tervét, de végül sikerrel járt, vagy legalábbis elsőre úgy gondolta. Félig felült, s jobbra kinyúlt aprócska kezével, majd megfogta a számítógép tetejét.

Elérte! Szuper! Sikerülni fog!

Minden készen állt arra, hogy megtegye azt, amit szeretne, gondolta.

Visszafeküdt az ágyába, s várt. Az idő nagyon lassan telt, s mikor Lili kinézett az ablakon, ragyogó fénypontok tűntek szemébe, s a kerek hold, mely fent tündöklött a csillagokkal pettyezett égbolton, megvilágította emeletes házukat, s ezüstös, szinte már a sejtelmesnek mondható homályos fényt vont lakásuk köré.

Látta azt is, amint az esőcseppek leérkeznek a földre, s a több százezer cseppecske pocsolyákba gyűlve állt meg a betonon, a hold pedig reá is sötétes fényt vetve mutatta azt a világnak.

Unalmában számolgatni kezdte a vízcseppeket, de mikor már az ezer környékén járt, abbahagyta, s a tócsákat kezdte el azúrkék tekintetével vizslatni, de mikor ezekből is a szinte már megszámlálhatatlan tünedezett fel lassan házuk körül, s amíg ellátott a kislány, ezt is abbahagyta.

Kis idő múlva egy villám zúgott el az üveg előtt, majd hatalmas dördüléssel adta tudtára mindenkinek, hogy kiválasztott úti célját elérte.

Egy óra körül járhatott az idő, mikor ugyanis Lili végleg megunta már a várakozást, és mindenről megfeledkezve ugrott le az ágyról, s a szőnyegre érkezése hangtalanul zajlott.

Töltőjéről levéve computerét az ölébe kapva ugrott vissza fekhelyére, s betakarózott, kényelmesen elhelyezkedett, majd játszotta tovább Barbiebabás játékát.

Azt játszotta, hogy önmagát hozza létre a virtuális gyermek személyében, s most épp külső kinézetén dolgozott.

A laptop újabb hasznos funkciója által lefényképezte magát, s elhelyezte a virtuális térben, közvetlenül a szerkesztésre váró képe mellett, így ezzel azt érte el, hogy a valóságos képét is tudta nézni, s ha valami nem stimmelt volna materializált önmagával, akkor onnan javíthassa az esetleges hibákat.

Lili a későbe nyúló éj leple alatt nagyon elmúlatta az időt, s már öt óra volt, melyet számítógépétől tudott meg, mikor ugyanis a kislány nagyon elfáradt, s szeme már félig leragadt az álmosságtól, így aludni szeretett volna, mivel nagyon késő volt, s tudta, a normális emberek, akik nincsenek fent éjszaka, ilyenkor mélyen alszanak.

Szinte már a fáradtságtól alvó testének szándéka a ma kapott kedvenc ajándékának halk elhelyezése volt, vissza, régi helyére, de ez sajnos nem sikerült egyből.

Kinyújtotta kezeit, hogy visszarakja a gépet, s hogy jobban elérje az asztalt, előredőlt, de ez is kevés volt, s a jelenlegi pozíciójában nem tudta elvégezni azt, amit szeretett volna, így hatalmas zajjal a földre zuhant, laptopjával a kezében, s ráadásul a fejét még jól be is vágta az ágyába.

Arca hirtelen eltorzult a számára erős fájdalomtól, ami szinte egyből el is múlt, s ő gyorsan felállt, majd visszarakta a gépet, s tápegységére rakta azt.

Visszaugrott alvóhelyére, és betakarózott.

Tíz másodperc sem telt bele, mire Lili halk, közeledő lépteket hallott.

- Jaj, mit csináltam! - gondolta kétségbeesetten a szőke hajú kislány, s megpróbált úgy tenni, mint aki tényleg alszik.

Nyílt az ajtó, s anyukája nézett be rajta. Mikor látta, hogy nincs semmi baj, becsukta azt.

Szobája felé menet elmosolyodott, és ezt gondolta.

- Nagyon cseles az én kis egyetlen gyermekem. Tudom én, hogy éjszaka használta a ma kapott számítógépét, s mindent tudok, vagy legalábbis úgy gondolom, hogy úgy történt, ahogy.

- Mindegy, majd holnap megkérdezem Lilit.

Gondolatmenetének végére érve bebújt ágyába, s ismét álomba merült, odabent pedig a másik szobában tudta, hogy kicsi lánya is ugyan ezt teszi épp.